Izarne Lizaso

Izarne Lizaso Elgarresta (Errenteria, Gipuzkoa, 1973ko irailaren 8a) psikologiako irakaslea da, Euskal Herriko Unibertsitateko Psikologia Fakultatean. Giza Garapenaren ereduak, Helduaroaren eta Zahartzaroaren Psikologia, eta Zahartzaroaren Psikologia ikasgaiak irakasten ditu.

Ikerlaria 
Euskal Herriko Unibertsitatean eskuratu zuen Psikologiako lizentzia. Lizentziatura amaitu ondoren, irakasle lanetan hasi zen Psikologia Fakultatean. 2006an eskuratu zuen doktoregoa unibertsitate berean Luixa Reizabal Arruabarrena eta Manuel Sanchez de Miguel-en zuzendaritzapean, Erretiratu profil berriarekin erlazionatutako faktore sozio-demografiko eta psikosozialak izenburuko tesiarekin. Gaur egun, aurreko belaunaldian ez zegoen erretiratu-soslai berria dago. Baliabide ekonomiko erosoak dituzte, hezkuntza maila egokia, gazte erretiratzen dira, osasun-egoera onarekin sarri, bizi-asebeteta sentitzen dira eta jarduera ugaritan aritzen dira. Ikuspuntu horren arabera, egun erretiratzen diren gizabanakoak ez dira orain dela hogeita bost, hogei edo hamar urte erretiratu zirenak bezalakoak, ezta hemendik hamar urtera erretiratuko direnak bezalakoak ere. Ikerketan erretiratu-soslai berriak zer ezaugarri soziodemografikoak eta psikosozialak deskribatu dira.

Erretiroak osasunaren arloan izan ditzakeen ondorioak generoaren ikuspegitik ere ikertzen dihardu.

Gizarte eta Jokabide Zientzien Alorreko Batzordekidea da Zahartzaroa elkargoan (Geriatria eta Gerontologia Euskal Elkargoa).

Argitalpenak 
Beti psikologiaren barruan, askotan zahar eta gazteen artean azterketa bereiziak eginez euskarazko honako liburuen idazketan parte hartu du:

 Garapen biologikoa eta kognitiboa bizi-zikloan (2014) UEU
 Garapenaren psikologia (2013) UPV/EHU
 Esku-hartze psikosoziala gerontologian. Francisco Javier Leturia Arrazola eta Francisco Javier Yanguas Lezaun-ekin (2012) EREIN
 Garapen psikologikoa helduaroan eta zahartzaroan. Luixa Reizabal Arruabarrenarekin (2011) UEU
 Helduaroren eta zahartzaroaren garapena. Luixa Reizabal Arruabarrenarekin, (2011) UPV/EHU
 Alzheimer motako dementzia: zer da eta zer egin? Alaitz Aizpurua Sanzekin (2010) UEU
 Alzheimer motako dementzia (2009) UPV/EHU
 Pertsona helduen bizi-kalitatea (2009) UTRIUSQUE VASCONIAE
 Giza garapen psikologikoaren ereduak Marije Apodaka Ostaikoetxearekin (2008) UEU
 Giza garapen psikologikoaren ereduak II (eranskinak) Marije Apodaka Ostaikoetxearekin (2008)
 Giza garapen psikologikoaren ereduak Marije Apodaka Ostaikoetxearekin (2008) UPV/EHU
 Erretiratuen soslai berriarekin erlazionatutako faktore soziodemografiko eta psikosozialak (2007) UPV/EHU
 Zahartzaroko depresio eta antsietateari aurre egiteko baliabideak Silvia Camio Montalvorekin, (2006) UPV/EHU
 Hirugarren adineko psikologia-ebaluazio eta jardunketa baliabideak zentro gerontologikoetan: orientazioa errealitatean (2005) UPV/EHU
 Zahartzaroan oroimena nola trebatu. Silvia Camio Montalvorekin, (2005) UPV/EHU arg

Erreferentziak

Kanpo estekak 
 Zientzialari (2): Nekane Balluerka Zientzia-Kaiera bloga (2014-03-07)

Errenteriarrak
Euskal Herriko Unibertsitateko irakasleak
Euskal Herriko psikologoak
Emakume psikologoak
Udako Euskal Unibertsitatea
Euskarazko tesi egileak